Dis beslis ’n truuk dié wat menige partytjiedier graag sou wou probeer, maar hulle het gewis aansienlik minder sukses.
Jamie het selfs die geselsprogramaanbieder Ellen DeGeneres verstom gelaat toe hy vir haar op sy unieke manier ’n bier skink.
Een dokter reken sy uitsonderlike hoë liggaamstemperatuur van 38 °C is die rede vir hierdie ongewone talent. Losweg word gereken die verskil in die temperatuur van ’n koue blikkie teen ’n warm voorwerp, in dié geval Jamie, skep ’n vakuum en die koue blikkie suig dan as’t ware vas.
“Ek het my kop vir die eerste keer geskeer en wou dit afkoel omdat dit ’n warm dag was. Toe slaan die span ’n tuislopie en ek wou die bal vang.”
Deesdae gebruik Jamie letterlik sy kop om die geld te laat inrol. Hy verdien tot R16 000 per dag en sowat R128 000 deur sy kop “uit te huur”. Maatskappye staan ook tou om hul handelsnaam op sy blikkies te laat verskyn terwyl hy ewe ongeërg daarmee vasgesuig aan sy kop die strate invaar.
Terwyl onsekerheid heers oor die oorsprong van Jamie se “blikkop”, glo Miroslaw Magola van Duitsland op sy beurt magnetiese kragte is sy talent.
“Ek kan swaartekrag klop omdat ek myself met energie laai en voorwerpe laat doen wat ek wil – soos ’n regte magneet.”
“Dit word geskep deur hoër vlakke van bewustheid. Dit kan nie op fisieke vlak geskep of ‘gewens’ word nie.”
Ons vermoed as hy dié gesogte prys verower, gaan sy magnetiese magte veel meer te doen hê met sy bankbalans as sy unieke vermoëns.